มีตุ่มคันๆ ขึ้นที่เท้าครับ ไม่แน่ใช่แมลงกัดต่อย ผมเดาว่าเป็นพวก dysidrosis เพราะเคยเป็นอาการตุ่มใสๆ เล็กๆ ขึ้นที่นิ้ว และอาการชอบเป็นๆ หายๆ แต่ปกติไม่เคยขึ้นที่เท้า เลยสงสัยว่าใช่ไหม ลักษณะจะเป็นตุ่มนูนๆ แดงๆ คันๆ ไม่มีหัวใสๆ ขึ้นที่บริเวณหลังเท้า เหมือนแผลยุงกัดครับ ผมเพิ่งหายจากโควิดมาประมาณ 1 เดือน และในระยะเวลา 2-3 สัปดาห์ที่ผ่านมา เคยมีอาการของผื่นกุหลาบ เป็นผื่นแดงๆ ขึ้นที่ตัว แต่หายแล้ว เลยไม่รู้ว่ามีส่วนเกี่ยวข้องไหมครับ
สวัสดีค่ะ อาการมีตุ่มคันขึ้นที่เท้า ลักษณะเป็นตุ่มใส ขนาดเล็ก ที่นิ้ว เป็นๆหายๆนั้น อาจจะเกิดมาจากผื่นผิวหนังอักเสบเฉียบพลัน เกิดจากข้างในร่างกายเอง ไม่มีสาเหตุภายนอก อาจมีตุ่มนูน แดง คัน ตำแหน่งเป็นได้ทั่ว แต่พบบ่อยตามข้อพับ โดยมีชนิดที่เกิดขึ้นกับฝ่ามือ ฝ่าเท้าโดยเฉพาะดังที่เรียกว่า dyshidrosis ดังกล่าวมาเช่นกัน ลักษณะเฉพาะคือเป็นตุ่มน้ำและคันมากสาเหตุอื่นๆเช่นผื่นผิวหนังอักเสบจากการแพ้หรือระคายสัมผัส เช่นสบู่ โลชั่น น้ำหอม รูขุมขนอักเสบและมีการติดเชื้อร่วมด้วย เป็นตุ่มคล้ายเม็ดสิว อาจเจ็บได้เล็กน้อย แต่มักไม่คันชัดเจน หรืออาจจะเป็นตุ่มจากการถูกแมลงกัด เกิดเป็นตุ่มน้ำคันๆก็ได้ หรือเป็นตุ่มน้ำพองจากภูมิคุ้มกันทำลายตนเอง การติดเชื้อราชนิดตุ่มน้ำในเบื้องต้น พยายามไม่ไปแกะเกาบริเวณที่เป็น ใช้น้ำเปล่าสะอาดล้างเบาๆภายนอก รับประทานยาแก้คันถ้ามีอาการคันมาก รักษาความสะอาดที่ผิวหนังให้ดี หลีกเลี่ยงปัจจัยใดๆที่กระตุ้นให้มีอาการสังเกตอาการค่ะ ถ้าตุ่มปวด บวม แดง ลุกลามมาก ไม่ยุบไปเอง ควรไปพบแพทย์เพื่อตรวจเพิ่มเติม